open-index/open-wikipedia-markdown huggingface dataset:
תנשמית החומעה

ממוזער|זחל תנשמית החומעה
**תנשמית החומעה** (שם מדעי: *Acronicta rumicis*) הוא מין של עש ממשפחת התנשמיתיים.

## תיאור
מוטת כנפיה בין 30 ל-35 מילימטרים, ואורכן של הכנפיים הקדמיות בין 16 ל-20 מילימטרים. צבען נע בין אפור חיוור לכהה. הן מנומרות, והסימנים שעליהן נעים בין דהויים לברורים, עם נקודות לבנות קרוב לקצה הכנף. היא מובחנת ממינים דומים על ידי הסימן הלבן הנוכח באמצעו של הצד הפנימי של שתי הכנפיים הקדמיות. פרטים בעלי כנפיים כהות הפכו לנפוצים יותר בעקבות המהפכה התעשייתית.

אורכם של הזחלים מגיע עד לכ-40 מילימטרים, וצבעם נע בין חום לשחור עם קווצות של שיער בצבע חום-חלודה. בצידי גבם ישנם קטעים לבנים לכל אורכם, ורצועה לבנה עם כתמים כתומים או אדומים נמתחת מתחת לפתחי הנשימה. שערותיהם עשויות לגרום לתגובה אלרגית מתונה לאנשים מסוימים כאשר הם באים איתן במגע.

## תפוצה
תנשמית החומעה מצויה לאורך האזור הפלארקטי. היא חיה על פי רוב באזורים יבשים ופתוחים כדוגמת אֲחָוִים, קרחות יער, וגנים.

## מחזור חיים
הנקבה מטילה ביצים בקבוצות על אחד מהצמחים המארחים שלה, הכוללים עשבים שונים, שיחים ועצים מסוימים. הביצים בוקעות בין 5 ל-10 ימים לאחר מכן. הזחלים ניזונים במהלך היום מהעשבים או מעלי הצמח עליו הם נמצאים, ולאחר כ-30 ימים הם נכנסים לתוך גלמים, בהם הם נשארים במהלך החורף. הבוגרים ניזונים מצוף, לשד, פירות בשלים יתר על המידה, טל דבש והפרשות ציפורים, ונחשבים למאביקים יעילים.

הבוגרים נפוצים בין אפריל לאוגוסט, והזחלים בין מאי לאוקטובר.

## השפעה על חקלאות
זחלה של תנשמית החומעה ניזון מעליו של הצמח המארח, וגורם לנשירה. לאורך זמן, זחלים עלולים לגרום לירידה בבריאות הצמח וביכולתו להתרבות.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:תנשמיתיים
דוואס דוואס

**דוואס תייסיר רשיד דוואס** (בערבית: **دواس دواس**; נולד ב-4 באוגוסט 1971) הוא פוליטיקאי, דיפלומט ושגריר פלסטיני, שמונה ב-28 במרץ 2024 לתפקיד המזכיר הכללי של מועצת השרים הפלסטינית בממשלת מוסטפא.

## ביוגרפיה
דוואס נולד ב-1971 בג'נין. ב-1995 קיבל תואר ראשון במדעי המדינה מאוניברסיטת בגדאד, ב-2002 קיבל תואר שני בלימודים ערביים עכשוויים מאוניברסיטת ביר זית, וב-2009 קיבל תואר דוקטור במדעי המדינה מ בקהיר.

בין השנים 1996 ל-2019 כיהן במספר תפקידים במועצה המחוקקת הפלסטינית, ביניהם יו"ר נשיאות המועצה ומנכ"ל המזכירות הכללית של המועצה. הוא עבד כמרצה במשרה חלקית למדע המדינה באוניברסיטת ביר זית ונבחר למזכיר חבר הנאמנים של האוניברסיטה הערבית-אמריקאית בג'נין.

מאז 10 ביולי 2019 הוא מכהן כמזכ"ל הוועדה הלאומית הפלסטינית לחינוך, תרבות ומדע של הארגון לשחרור פלסטין, הוא כיהן כחבר במועצה המבצעת המייצגת את הרשות הפלסטינית ב (ALECSO), ייצג את הרשות הפלסטינית באיחוד מועצות המחקר המדעיות הערביות, ושימש כנציגה ב (ISICO), ובשנת 2021 הוא נבחר ברוב קולות לתפקיד יו"ר המועצה המבצעת של הארגון.

במאי 2023 מונה לשגריר במשרד החוץ של הרשות הפלסטינית והושאל לתפקיד מזכ"ל הוועדה הלאומית הפלסטינית לחינוך, תרבות ומדע.

ב-28 במרץ 2024 מונה למזכ"ל מועצת השרים הפלסטינית בממשלה בראשותו מוחמד מוסטפא. ב-26 במרץ 2025 הוארך המנדט שלו ממשרד החוץ הפלסטיני לכהן במועצת השרים בשנה אחת החל מ-28 במרץ 2025.

## הערות שוליים

קטגוריה:בוגרי אוניברסיטת בגדאד
קטגוריה:בוגרי אוניברסיטת ביר זית
קטגוריה:פעילי פת"ח
קטגוריה:דיפלומטים פלסטינים
קטגוריה:פוליטיקאים פלסטינים
קטגוריה:ג'נין: אישים
קטגוריה:פלסטינים שנולדו ב-1971
איידין רוס

**איידין רוס** (באנגלית: **Adin Ross**; נולד ב-11 באוקטובר 2000) הוא סטרימר, יוטיובר ואישיות אינטרנט יהודי-אמריקאי. רוס התפרסם בזכות שידורי הזרמת וידאו חיים ב-Twitch (ולאחר מכן ב-Kick), בהם שיחק משחקי וידאו, קיים שיחות עם ידוענים ועסק בתכנים מגוונים שהפכו לוויראליים. נודע כאחת הדמויות הבולטות בתרבות הסטרימינג בקרב בני נוער וצעירים בארצות הברית.

## ביוגרפיה
רוס נולד בשם **איידין דייוויד רוס** (Adin David Ross) בבוקה רטון, פלורידה, למשפחה יהודית. מגיל צעיר גילה עניין במשחקי וידאו ובפלטפורמות סטרימינג. הוא עבר להתגורר עם אחותו נעמי (Naomi Ross), שגם היא עוסקת בתכני רשת.

## קריירה
### תחילת הדרך ב-Twitch
רוס החל לשדר פועלו בפלטפורמת Twitch בשנים 2019–2020, והתפרסם בעיקר הודות לשידורי משחק של סדרת משחקי הכדורסל NBA 2K, ולעיתים גם Grand Theft Auto V. שיתוף הפעולה שלו עם יוטיוברים ואמנים כמו Bronny James (בנו של לברון ג'יימס) תרם לחשיפתו.

### פריצה לתודעה
עם הזמן, תכניו התרחבו לשיחות עם ידוענים, אינטראקציות קומיות ופרובוקטיביות, ואתגרים. הוא אירח מוזיקאים כגון Lil Uzi Vert, Tory Lanez, Blueface, Andrew Tate ואחרים. סגנונו הישיר ולעיתים הפרובוקטיבי משך קהל רחב אך גם עורר מחלוקות.

### מעבר ל-Kick
לאחר שמספר חשבונות שלו ב-Twitch הושעו עקב הפרת תנאי השימוש, עבר רוס לשדר בפלטפורמה המתחרה Kick, שם המשיך לצבור פופולריות ואף חתם על חוזה שידור בלעדי בסכומים מוערכים של עשרות מיליוני דולרים.

## חיים אישיים
רוס יהודי, ולדבריו גאה בזהותו, אם כי לעיתים התבטא בצורה מעוררת מחלוקת גם בנושא זה. בעבר סבל מפציעה בגיל צעיר לאחר שנדקר על ידי בן משפחה, תקרית שדיבר עליה בראיונות ובהזרמות.

## קישורים חיצוניים

* ערוץ Adin Ross בפלטפורמת Kick

קטגוריה:יוטיוברים אמריקאים
קטגוריה:יהודים אמריקאים
קטגוריה:אמריקאים שנולדו ב-2000
אוסאמה א-סעדאווי

**אוסאמה חסן סעד א-סעדאווי** (בערבית: **أسامة السعداوي**; נולד ב-11 בפברואר 1964) הוא מהנדס ויזם פלסטיני, שכיהן כשר ליזמות והעצמה בממשלת אשתייה.

## ביוגרפיה
אוסאמה נולד ב-1964 במחנות הפליטים ברפיח שבדרום רצועת עזה למשפחה שמוצאה בכפר עאקיר. הוא השלים לימודי תואר ראשון בהנדסה אזרחית באוניברסיטת ביר זית, ותואר שני באותו תחום באוניברסיטה האסלאמית בעזה.

הוא מילא מספר תפקידים רשמיים, בהם מנכ"ל  ברצועת עזה.

ב-13 באפריל 2019 הוא הושבע על ידי נשיא הרשות הפלסטינית מחמוד עבאס לתפקיד שר היזמות וההעצמה בממשלתו של מוחמד אשתייה והמשיך בתפקידו עד 31 במרץ 2024.

## הערות שוליים

קטגוריה:בוגרי אוניברסיטת ביר זית
קטגוריה:בוגרי האוניברסיטה האסלאמית בעזה
קטגוריה:פוליטיקאים פלסטינים
קטגוריה:שרי ממשלת הרשות הפלסטינית
קטגוריה:פלסטינים שנולדו ב-1964
ארי רפופורט

**ארי רפופורט** (1963 בערך – 23 ביוני 2025) היה פרופסור למדעי המחשב באוניברסיטה העברית בירושלים. ב-15 שנותיו האחרונות הרחיב את תחום מחקרו גם למדעי המוח, נוירולוגיה ופסיכיאטריה, בהם פיתח תאוריות על פעילות המוח, הפרעות ומחלות בו.

## קורות חיים
נולד וגדל בירושלים, בן לפרופסור צבי רפופורט. למד ביסודי ובתיכון בגימנסיה העברית רחביה (סיים ב-1980). את שירותו הצבאי עשה ביחידה 8200.

בשנים 1985–1987 למד לתואר ראשון במתמטיקה ומדעי המחשב באוניברסיטה העברית בירושלים. את עבודת הדוקטורט, בהנחיית לורנס רודולף, שכותרתה "מבני נתונים ואלגוריתמים לגרפיקה ממחשבת ודיגום גאומטרי", עשה באוניברסיטה העברית בשנים 1987–1990.

בשנת 1991 הצטרף לסגל בית הספר למדעי המחשב של האוניברסיטה העברית בירושלים, ובמשך השנים קודם לדרגת פרופסור מן המניין.

חקר סמנטיקה ממוחשבת, בלשנות חישובית ועיבוד שפה טבעית. עם תלמידיו לדוקטורט נמנים פרופ' רועי שוורץ ופרופ' עומרי אבנד.

ב-2010, יחד עם הדוקטורנטים אורן צור ודימיטרי דווידוב, פיתח אלגוריתם לזיהוי סרקזם, שנמנה עם 50 ההמצאות הגדולות של שנת 2010 על פי מגזין טיים.

### הקמת חברות
ב-1998 יסד את חברת ההזנק פרופישנסי (Proficiency) שעסקה בפיתוח תוכנה לשיתוף בתהליכי עיצוב טכני-תעשייתי (CAD/CAM), והיה מנהל טכנולוגיות ראשי שלה. החברה העסיקה בשיאה 150 איש. ב-2009 נמכרה החברה ל-ITI TranscenData Inc תמורת חצי מיליון דולר.

ב-2019 ייסד את חברת למידת השפה MagniLEARN.
### ספרים
באפריל 2025 יצא לאור בהוצאת אלסביר ספרו The Science of the Brain: Function, Dysfunction and Disease, בספר זה הציע רפפורט הסברים מקוריים למספר בעיות רפואיות, למרות היותו נטול השכלה רפואית רשמית.

* 


## חיים אישיים
ארי רפופורט היה נשוי בשנית, ואב לחמישה ילדים. נפטר ב-23 ביוני 2025 אחרי מאבק בסרטן ריאות.

## קישורים חיצוניים
* Ari Rappoport, באתר האוניברסיטה העברית בירושלים
* Brainthink - Re-Thinking the Brain - ריכוז המאמרים שכתב ארי רפופורט על המוח ועל ההפרעות והתסמונות המוחיות שחקר.

## הערות שוליים

קטגוריה:מדענים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי המחשב
קטגוריה:בוגרי גימנסיה רחביה
קטגוריה:חיילי יחידה 8200
קטגוריה:ישראלים שנפטרו מסרטן הריאה
קטגוריה:ישראלים שנולדו ב-1963
קטגוריה:ישראלים שנפטרו ב-2025
כלב רועה שווייצרי לבן

**כלב רועים שווייצרי לבן** או **ברגר בלאנק סוויס** (בגרמנית: **Weisser Schweizer Schäferhund**, באיטלקית: **Pastore Svizzero Bianco**) הוא גזע שווייצרי של כלב רועים. הוא צאצא של רועים לבנים מצפון אמריקה שיובאו לשווייץ; הרועה הלבן עצמו הוא צאצא של רועים גרמניים גזעיים לבנים.

## היסטוריה
בעבר נאסר על רישום כלבי רועים גרמניים בעלי פרווה לבנה בגרמניה, אך בארצות הברית ובקנדה הצבע נותר פופולרי; הוקם מועדון גזע וכלבים לבנים אלה זכו להכרה כגזע נפרד, הרועה הלבן.

הגזע ברגר בלאן סוויס נגזר מכלבים מסוג זה שיובאו מצפון אמריקה לשווייץ מתחילת שנות ה-70. הראשון שבהם היה כלב אמריקאי בשם לובו, שנולד ב-5 במרץ 1966; כלבים אחרים יובאו מקנדה ומארצות הברית.

הוא הוכר כגזע בשווייץ ביוני 1991, ונרשם ב"ספר המקורות השווייצרי" של Société Cynologique Suisse. הוא הוכר באופן זמני על ידי הפדרציה הבין-לאומית לכלבנות בשנת 2002, והתקבל סופית בשנת 2011. הוא הוכר על ידי מועדון הכלבים הבריטי בשנת 2017.

## מאפיינים
הרועה השווייצרי הלבן הוא בגודל בינוני, במשקל בטווח של 25–40 ק"ג וגובה כתפיו נע בין 53 ל-66 ס"מ. פרוותו, באורך בינוני או ארוך; לבנה, בדרך כלל עם עור כהה.

צבע עיניו נע בין חום בהיר לכהה ובעלות צורת שקד; האוזניים זקופות, פונות קדימה, משולשות ומעוגלות מעט בקצותיהן. יכולות הרעייה שלו דומות לאלו של הרועה הגרמני. רישומו אינו כפוף למבחן עבודה.

## קישורים חיצוניים

* מסמך אודות הרועה השווייצרי הלבן, באתר הפדרציה הבין-לאומית לכלבנות

## הערות שוליים

שווייצרי
קטגוריה:שווייץ: יונקים
קטגוריה:גזעי כלבים
א-סעדאווי

**א-סעדאווי** (בערבית: **السعداوي**) הוא שם משפחה.

קטגוריה:שמות משפחה
קארסר סיטי

**העיר קארסר** (באנגלית: **City of Carcer**, נקראת גם **קארסר סיטי**) היא עיר בדיונית המופיעה במשחק המחשב "מנהאנט", שפותח על ידי רוקסטאר נורת' והוצא לאור על ידי רוקסטאר גיימס. העיר גם מוזכרת במשחקי "Grand Theft Auto" (GTA), גם הם מאת חברת רוקסטאר. המוטו הרשמי של העיר הוא "זה מהות ההארטלנד".

נאמר מספר פעמים כי העיר ממוקמת באזור ה"רצועת החלודה" בארצות הברית, ונמצאת קרוב לליברטי סיטי – העיר הבדיונית המהווה פרודיה לעיר ניו יורק, בה מתרחשים מספר משחקי GTA.

## תיאור כללי
קארסר סיטי היא עיר מוכת פשע הממוקמת סמוך לליברטי סיטי. היא מתוארת כבעלת משטרה לא מתפקדת ומושחתת, ושטחים גדולים מהשכונות בה מוזנחים ונטושים. מצבים אלה גרמו לכנופיות להשתלט על רוב העיר. נראה כי קארסר סיטי שאבה השראה מהערים דטרויט ופלינט, שתיהן במדינת מישיגן; קמדן, שבניו ג'רזי; מזרח סנט לואיס ושיקגו שבאילינוי; וגארי שבאינדיאנה. מה גם, נרמז כי קארסר סיטי הייתה מרכז תעשייתי משגשג בעברה.

מיקומה של קארסר סיטי אינו ידוע בוודאות. ההנחה היא שהיא ממוקמת ליד ליברטי סיטי, כפי שצוין בתחנת רדיו "Lips 106" ב-Grand Theft Auto III.

### אזכורים במשחקי Grand Theft Auto
קארסר סיטי מוזכרת לא מעט במשחקי Grand Theft Auto, בעיקר במשחקים הישנים יותר שיצאו בסמוך למשחק "מנהאנט". היא מוזכרת בתוכניות רדיו שונות, בשלטים שונים בחנויות, בחנויות נשקים, ובעוד הרבה מקומות.

ב-Grand Theft Auto IV, מספר פושעים שהגיעו מקארסר סיטי מופיעים במחשב של ניידות המשטרה. בנוסף, כאשר השחקן נוהג ברכב וכמעט פוגע בהולך רגל, יש סיכוי שאותו הולך הרגל יצעק "אתה נוהג כאילו הגעת מקארסר סיטי!" מה גם, ניתן לשמוע נשים ברחוב מדברות על העיר.

ב-Grand Theft Auto V, במהלך המשימה "The Peleto Score", טרבור פיליפס מחליט שכולם ישתפו סיפורים על השוד הראשון שלהם. מייקל דה סנטה מציין כי בשנת 1988, הוא שדד חנות בפאתי קארסר סיטי וגנב 10,000 דולרים.

## מיקומים מרכזיים
### שכונות
#### קארסר מרקט (Carcer Mark)
זוהי שכונה המורכבת מבניינים הרוסים, חנויות סגורות ושברי כלי רכב חלודים. רוב האנשים המתגוררים שם הם חברי משפחת "הוד", הטוענת שזוהי שטחה. בשכונה זו גם ממוקם "קניון קארסר מארק", כמו גם "ספריית העיר קארסר" הנטושה.

#### מגרש הגרוטאות של דנטונס סיטי (Dentons City Junkyard)
מגרש גרוטאות ענקי הממוקם ברובע התעשייתי של העיר. כעת הוא נמצא תחת השליטה של כנופיה גזעניות, שהאידאולוגיה המרכזית שלה היא עליונות. בתוך המגרש נמצא עגורן מגנטי ומדחס יחד עם מחסנים רבים וערימות של גרוטאות ממתכת.

#### מזרח לוס אלבוס (East Los Albos)
שכונה נטושה גדולה הנמצאת בשליטת כנופיית ה"אינוסנץ". היא מורכבת ברובה מבניינים הרוסים ובתי עסק נטושים. בשכונה זו ממוקמת "כנסיית קרסר סיטי", "מפעל הכימיה קרסר", ו"קניון קרסר סיטי" הנטוש.

#### דירות ה"וור-דוגס" (Wardogs' Apartments)
בניין דירות הנמצא בשליטת כנופיית ה"וור-דוגס". בית הכלא דארקוודס ממוקם בקרבת מקום.

#### מרכז העיר (Central)
אזור מגורים ומסחר עם מספר עסקים קטנים. המקום נראה נקי ויציב הרבה יותר מכל אזור אחר שיבקר בו השחקן במהלך המשחק. השכונה זו ממוקמים "קזינו הצ'יפים", ותחנת הרכבת התחתית "קרסר ליין".

#### קארסר פוינט (Carcer Point)
רובע תעשייתי בעיר. בשכונה זו ממוקמים תחנת "קרסר פוינט" לצד חנות ה"סטוקיארד".

#### גבהות וופונה (Wapona Hills)
אזור מגורים. זהו מקום מגורים של האנשים העשירים והחזקים בעיר, הממוקם הרחק ממרכזה המוכה פשע. ליונל סטארקוות'ר הוא תושב אזור זה ואחוזתו ממוקמת שם.

## ראו גם
* מנהאנט
* רוקסטאר גיימס

## הערות שוליים

קטגוריה:מקומות בדיוניים
קטגוריה:Grand Theft Auto
אל-עמודי

**אל-עאמודי** (בערבית: **العامودي**) או **אל-עמודי** (**العمودي**) הוא שם משפחה.

קטגוריה:שמות משפחה
מוחמד עוואד (פוליטיקאי)

**מוחמד אחמד מוחמד עוואד** (בערבית: **محمد عوض**; נולד ב-30 בספטמבר 1960) הוא מהנדס ופוליטיקאי פלסטיני ואיש ארגון הטרור חמאס, שכיהן בשלל תפקידים בממשלות חמאס החל מכהונתו כמזכיר מועצת השרים בממשלת הנייה הראשונה ועד ועדת המעקב אחרי עבודת הממשלה בעזה בין השנים 2018–2021.

## ביוגרפיה
מוחמד נולד בעיר רפיח שבדרום רצועת עזה ב-30 בספטמבר 1960 למשפחת פליטים פלסטינית שמוצאה מהכפר עאקיר. הוא סיים לימודי תיכון בשנת 1978, וקיבל תואר ראשון בהנדסה אזרחית מאוניברסיטת מנצורה במצרים בשנת 1984, תואר שני באותו תחום בטורקיה בשנת 1987 ותואר דוקטור ב בטורקיה בשנת 1991. הוא עבד כמרצה בפקולטה להנדסה באוניברסיטה האסלאמית בעזה משנת 1994, והפך לפרופסור חבר בשנת 1998. כמו כן כיהן כדיקן הפקולטה להנדסה (1999–2001), ראש ועדת האיכות וההערכה העצמית לתוכניות אקדמיות בשנת 2001, דיקן המחלקה לתכנון ופיתוח בין השנים 2001–2003, סגן נשיא לענייני טכנולוגיית מידע (2004–2005) וקיבל תואר פרופסור בשנת 2003.

הוא מונה למזכיר הכללי של מועצת השרים של הרשות הפלסטינית בממשלת האחדות הפלסטינית בראשות אסמאעיל הנייה בשנת 2006, והמשיך לכהן בתפקיד זה בממשלת חמאס ברצועת עזה עד 2011. הוא כיהן בשלל תפקידים בממשלות חמאס, ובהם: שר החוץ והתכנון בין השנים 2008–2012, סגן ראש הממשלה בין השנים 2011–2012, וחבר במספר ועדות שרים כגון: ועדת השרים לענייני כלכלה ותשתיות בין השנים 2007–2012, ועדת השרים לרפורמה ופיתוח מנהלי בין השנים 2008–2009, ועדת השרים לענייני חירום מרכזי בין השנים 2008–2012 וכיו"ר בכמה ועדות שרים, בהן: ועדת השרים המנהלית בין השנים 2008–2012, ועדת השרים העליונה להערכת תפקודי הממשלה בין השנים 2010–2011, ועדת השרים לקידומים חריגים במשרד הפנים (2010–2012), ועדת המעקב אחר משבר החשמל (2010–2012), ועדת השרים לקידומים ומינויים מהקטגוריה הגבוהה בין השנים 2011–2012 והוועדה למעקב אחר עבודת הממשלה ברצועת עזה (2018–2021).

עוואד משתייך לארגון הטרור חמאס, הוא חבר במועצת איגוד המהנדסים סניף רפיח משנת 1999, עמד בראש סניף איגוד המהנדסים במחוז רפיח במשך שנתיים, חבר במועצת איגוד המהנדסים הכללי ברצועת עזה בשנת 2002, חבר באיגוד המהנדסים הערבים וחבר באגודת המהנדסים האמריקאית (ASCE).

הוא נשוי ואב לחמישה ילדים.

## הערות שוליים

קטגוריה:פעילי חמאס
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטאות ומכללות בטורקיה
קטגוריה:בוגרי אוניברסיטאות במצרים
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1960
עונת 1955 בליגת העל הארגנטינאית

**עונת 1955 בליגת העל הארגנטינאית** הייתה העונה ה-64 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1954 בליגת העל הארגנטינאית באנפילד עזבה את הליגה. אסטודיאנטס לה פלאטה עלתה מליגת משנה. 

משחקי הליגה החלו ב-30 באפריל והסתיימו ב-11 בדצמבר 1955. הליגה כללה 16 קבוצות, מהם 14 מפרובינציית בואנוס איירס. משחקי הליגה כללו 32 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף העונה קבוצה שסיימה אותה במקום ה-16 עזבה את הליגה. 

ריבר פלייט זכתה באליפות. זה היה התואר ה-12 של המועדון.

פלטנסה סיימה את העונה בתחתית הטבלה וירדה לליגת משנה.

אוסקר מאסיי (רוסאריו סנטראל) כבש 21 שערים וזכה בתואר מלך השערים. 

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1955
קטגוריה:עונות בליגת העל הארגנטינאית
תאוריית הצמיחה המאוחדת

**תאוריית הצמיחה המאוחדת** (Unified Growth Theory) מציגה את הצמיחה וההתפתחות הכלכלית לאורך ההיסטוריה האנושית, והפרהיסטוריה כתהליך רציף שמונע על ידי התפתחות טכנולוגית, השכלה, ושינויים דמוגרפיים בפריון הילודה, בכמות ההשקעה בילדים. התאוריה פותחה על ידי עודד גלאור על רקע כישלונה המיוחס של תאוריית הצמיחה האנדוגנית (Endogenous Growth Theory) להסביר תופעות אמפיריות מרכזיות בתהליכי צמיחה כלכלית, ובפרט את העלייה הדרמטית באי-השוויון בין מדינות במאתיים השנים האחרונות.

במשך רוב ההיסטוריה והפרהיסטוריה האנושית, כמעט ולא התקיימה צמיחה כלכלית. ההתקדמות הטכנולוגית התקזזה עם גידול האוכלוסייה, כך שרמת החיים נותרה קרובה לקיום בסיסי. ואז, לפני כ-200 שנה, מדינות מסוימות (כמו בריטניה, ארצות הברית, גרמניה ועוד) החלו לפרוץ מתוך תקופה ממושכת של קיפאון כלכלי ולעבור לתקופה של צמיחה מתמשכת — תהליך שהוביל לשיפור משמעותי ברמת החיים, ושינה מן היסוד את מבנה העושר, גודל האוכלוסייה, רמת ההשכלה והבריאות ברחבי העולם. השאלה המרכזית של כלכלנים והיסטוריונים רבים היא למה דבר כזה התרחש וכיצד.

במשך רוב קיומה של האנושות (העידן המלתוסאני, עד לפני כ-200 שנה), — הן מבחינה גאוגרפית והן לאורך זמן. קידמה טכנולוגית במאות השנים האחרונות הובילה לעלייה בגודל האוכלוסייה. גידול זה בתורו האיץ עוד יותר את הקידמה הטכנולוגית, בזכות ייצור רעיונות חדשים ועלייה בביקוש להם. בשלב מסוים, הפיתוחים הטכנולוגיים דרשו רמות השכלה גבוהות יותר, ויצרו ביקוש לכוח עבודה מיומן ומשכיל. מכאן ואילך, הכלכלה עברה לשלב חדש המאופיין במעבר דמוגרפי — הולדת פחות ילדים ומתן השכלה גבוהה יותר לכל ילד (השקעה רבה יותר), מה שהניב תשואה גבוהה יותר להשקעה. זהו מקרה פרטי של אסטרטגיית רבייה K.

התהליך הזה לוּוה בשיפור ברמת החיים, בחיזוק מעמד הפועלים — שנחשב חיוני לקידום הטכנולוגי (בניגוד לחזון המרקסיסטי שצפה הידרדרות במעמדו) — ובשיפור מעמדן של נשים, שסלל את הדרך לקידום נוסף של שוויון חברתי ומגדרי. כל הרכיבים הללו — תלויים זה בזה — תומכים ומחזקים זה את זה, ויוצרים תהליך מאוחד של צמיחה והתפתחות, גם אם בקצבים שונים בין חברות ותרבויות שונות.

התאוריה מסבירה את תהליך הצמיחה בכללותו — מהופעת הציוויליזציה ועד ימינו ומנסה גם להסביר את הכוחות שמובילים להבדלים בעיתוי המעבר מקפאון לצמיחה ואת מקורות הפערים בהכנסות בין מדינות.

במהלך העשור האחרון, התחזיות שנגזרות מהתיאוריה והמנגנונים העומדים בבסיסה זכו לאישושים במחקרים אמפיריים וכמותיים, והיא עוררה עניין רב בחקר ההשפעות של כוחות היסטוריים ופרה-היסטוריים על פיתוח כלכלי השוואתי ועל הפערים בעושר בין מדינות. התיאוריה נבחנה גם כמותית בשלמותה. לפי המודל, תכונות שהיו משלימות לסביבה טכנולוגית מתקדמת הניבו רמת הכנסה גבוהה יותר, וכתוצאה מכך גם הצלחה רבייתית גבוהה יותר. גם תחזיות ניתנות לבדיקה שמבוססות על תיאוריה אבולוציונית זו אושרו במחקרים אמפיריים וכמותיים כאחד.

## ראו גם
* כלכלה אבולוציונית
* רובים, חיידקים ופלדה

## הערות שוליים

קטגוריה:כלכלה
קטגוריה:צמיחה כלכלית
איגוד הסופרים והעיתונאים הפלסטינים

**האיחוד הכללי של הסופרים והעיתונאים הפלסטינים** הוא אחד ממוסדות הארגון לשחרור פלסטין. הוא הוקם בשנת 1966 **כאיחוד הסופרים והעיתונאים הפלסטינים** בוועידת יסוד שנערכה בעיר עזה, ונחשב לאחד האיגודים העממיים הפלסטינים החשובים ביותר.

## נשיאים וועידות
האיחוד קיים את הוועידה הראשונה שלו בעזה בדצמבר 1966 והשנייה בקהיר בינואר 1969. ח'ירי חמאד נבחר למזכ"ל וייצג את הארגון במושב החמישי של האספה הלאומית, שהתקיים בקהיר בין ה-1 ל-4 בפברואר 1969. עודה בוטרוס נבחר למזכ"ל הקונגרס השלישי של האיחוד שנערך בקהיר באוגוסט 1972. לאחר מכן, הוחלט על הקמה מחדש, הרחבת הארגון ושינוי התקנון.
* הוועידה הכללית הראשונה התקיימה בספטמבר 1972 בביירות, ובחרה ב לנשיא האיחוד.
* הוועידה הכללית השנייה נערכה במרץ 1977 בתוניס.
* הוועידה הכללית השלישית התקיימה באפריל 1980 בביירות, בה נבחר  לנשיא האיחוד.
* הוועידה הכללית הרביעית התקיימה באפריל 1984 בצנעא, בה נבחר מחמוד דרוויש לנשיא.
* הוועידה הכללית החמישית נערכה בפברואר 1987 באלג'יריה, ובחרה ב לסגן נשיא האיחוד, תפקיד בו החזיק עד 2005.
* בשנת 2009 נבחר ברמאללה המשורר  לנשיא האיחוד.
* בשנת 2018 נבחר הסופר נאפז אל-רפאעי לנשיא האיחוד.
* המשורר מוראד א-סודאני נבחר מחדש בסוף 2019 לנשיא האיחוד.

## סניפים
האיחוד הקים מספר סניפים, כולל בסוריה, ירדן וכווית.

## קישורים חיצוניים
* 
האתר הרשמי של איגוד הסופרים והעיתונאים הפלסטינים

## הערות שוליים

קטגוריה:סופרים פלסטינים
קטגוריה:עיתונאים פלסטינים
קטגוריה:איגודים עיתונאיים
קטגוריה:הרשות הפלסטינית: ארגונים
לוח קפריקורן

ממוזער|מיפוי לוח קפריקורן
**לוח קפריקורן** (באנגלית: **Capricorn plate**) הוא תת-לוח טקטוני הנמצא מתחת לאגן האוקיינוס ההודי בחצי הכדור הדרומי והמזרחי.

התיאוריה המקורית של טקטוניקת הלוחות, כפי שהתקבלה על ידי הקהילה המדעית בשנות ה-60, הניחה שהלוחות קשיחים לחלוטין, ושהגבולות בין הלוחות הן צרים יחסית ומובחנים. עם זאת, מחקרים בסוף המאה ה-20 ותחילת המאה ה-21 מצביעים על כך, שצמתים מסוימים של לוחות מפוזרים על פני כמה עשרות או אפילו מאות קילומטרים.

לוח קפריקורן הוא חלק קשיח יחסית של קרום אוקייני לאורך הקצה המערבי הרחוק של הלוח ההודי-אוסטרלי לשעבר. לוח קפריקורן חובר בעבר ללוח ההודי וללוח האוסטרלי כדי ליצור את הלוח ההודי-אוסטרלי, אך מחקרים אחרונים מצביעים על כך שהלוח הזה החל להיפרד מהלוחות ההודי והאוסטרלי לפני 18 מיליון שנה עד 8 מיליון שנה לאורך גבול רחב ומפוזר.

קצב ההיפרדות המוערך הוא כ-1.7 מילימטרים בשנה. במילים אחרות, בעוד מיליון שנה, שני חלקי הלוח יהיו במרחק של כ-1.7 קילומטרים זה מזה ממה שהם כעת.

## הערות שוליים

קטגוריה:לוחות טקטוניים
קטגוריה:אסיה: גאולוגיה
קטגוריה:רעידות אדמה
קטגוריה:העתקים
קטגוריה:האוקיינוס ההודי
סיירת טילים מסדרת קינדה

**סיירות הטילים של פרויקט 58** (*Ракетные крейсера проекта 58*), קיבלו בנאט"ו את הכינוי **קינדה** ולעיתים כונו גם ***גרוזני*** (тип «*Грозный*») על שם הספינה הראשונה בסדרה שנבנתה. ספינות אלו היו הדור הראשון של סיירות הטילים של ברית המועצות וייצגו התקדמות ניכרת עבור הצי הסובייטי . תפקידן העיקרי היה תקיפות יעדים באמצעות טיל SS-N-3b 'שאדוק'. ספינות אלו היו בשירות עד נפילת ברית המועצות.

## עיצוב
ממוזער| ''גרוזני'' בשיא המלחמה הקרה, 1985
ממוזער| ''אדמירל גולובקו'' בים התיכון
התכנון הראשוני לדגם זה החל בשנת 1956.

החימוש העיקרי כלל שני מנשאים של ארבע מערכות טילים נגד ספינות מדגם SS-N-3, אחת קדמית ואחת אחורית ועוד 16 טילים לחימוש חוזר.

הגנת הספינה כללה משגר טילים נגד מטוסים SA-N-1 ושני תותחי AK-726 כפולים בקוטר 76 מ"מ מאחור. בנוסף היו שני משגרי מטעני עומק נגד צוללות מדגם RBU-6000 ושני משגרי טורפדו בעלי 3 כנים בקוטר . בתחילת שנות ה-80 עברו הספינות שדרוג ושיפוץ והוספו להן מערכות נשק משולבות (CIWS) AK-630 בעלי 4 קנים של 30 מילימטרים.

האלקטרוניקה כללה מכ"םים מדגמים שונים לחיפוש ומעקב וכן מערכת סונאר, מערכות לוחמה אלקטרונית, תקשורת ובקרת אש.
## הספינות
הספינות הוזמנו בשנת 1956 והושקו בין השנים 1960–1961. כל ארבע הספינות נבנו על ידי מספנת ז'דנוב בלנינגרד. בתחילה סווגו כמשחתות אך בהמשך שונו לסיירות טילים. בסך הכל תוכננו 16 ספינות אך נבנו רק ארבע, אחת לכל צי (הים הבלטי, האוקיינוס השקט, הים הארקטי, הים השחור). הדבר נגרם בעיקר עקב שינוי עדיפויות, שכוון ללוחמה נגד צוללות. לאחר מכן תוכננו והושקו כלי שיט גדולים יותר מדגם קרסטה-I, שהותאמו בעיקר ללוחמה נגד צוללות.

* **גרוזני** (Грозный)

: תחילת בניה ב-23 בפברואר 1960
: השקה ב-26 במרץ 1961
: מבצעית מתאריך 30 בדצמבר 1962
: שירתה בצי הבלטי
: נגרטה ב-1991

* **אדמירל פוקין** (Адмирал Фокин)

: תחילת בניה בשם *סטרגוצ'י* ב-5 באוקטובר 1960
: השקה ב-19 בנובמבר 1961
: מבצעית משנת 1964
: שירתה בצי האוקיינוס השקט
: נגרטה ב-1993

* **אדמירל גולובקו** (Адмирал Головко)

: תחילת בניה בשם *דובלסטני* ב-20 באפריל 1960
: השקה ב-18 ביולי 1962
: שינוי השם ב-31 באוקטובר 1962 על שם ארסני גולובקו
: מבצעית משנת 1964
: בין השנים 1995 ל-1997 שימשה כספינת הדגל של צי הים השחור, לפני שהושבתה והוצאה משירות בשנת 2002.

* **וריאג** (Варяг)

: תחילת בניה ב-13 באוקטובר 1961
: השקה ב-7 באפריל 1963
: מבצעית משנת 1965
: שירתה בצי האוקיינוס השקט
: הוצאה משירות בשנת 1990.

## קישורים חיצוניים

* כלי שיט רוסים מסדרת קינדה - רשימת ספינות

## הערות שוליים

קטגוריה:ספינות הצי הסובייטי
קטגוריה:אוניות מלחמה סובייטיות ורוסיות
אור עזרתי

**אור עזרתי** (1975 – 13 במאי 2020) היה איש תקשורת ופסיכולוג ישראלי.

## ביוגרפיה
עזרתי נולד ב-1975, בן יחיד לד"ר רותי עזרתי, תלמידתו ואשתו השנייה של ד"ר רפאל עזרתי, שניהם מרצים בחוג להפרעות תקשורת באוניברסיטת תל אביב. אביו גדל בסלוניקי, שם נישא לאשתו הראשונה ממנה היו לעזרתי אחות למחצה, ששרדה את השואה ביוון עם הוריה, ואח נוסף למחצה שנולד בישראל.

עזרתי גדל בתל אביב וסיים את תיכון אליאנס. הוא למד לתואר שני ושלישי בפסיכולוגיה קלינית באוניברסיטת תל אביב, עשה את ההתמחות שלו בשירותי הייעוץ של האוניברסיטה, והרצה במסגרת היחידה לנוער שוחר מדע באוניברסיטה. את עבודת הדוקטורט שלו כתב בהנחיית פרופסור ראובן דר בנושא "אינטרוספציה בהפרעה אובססיבית קומפולסיבית: תפיסה ואינטגרציה של מצבי גוף פנימיים ב-OCD".

## קריירה מקצועית
ב-1993 התגייס עזרתי לשירות צבאי את בגלי צה"ל, שם שימש עורך ומפיק, בין היתר של תוכניתו של יעקב אגמון "שאלות אישיות". הוא המשיך לעבוד בתחנה כאזרח לאחר שחרורו. לאורך השנים שיתף פעולה עם ערן סבאג - בשנים 2000–2006 ערך והפיק את התוכניות תאוריית הקשר, ובשנים 2008–2020 את התוכנית חיים של אחרים. כמו כן הגיש בעצמו תוכניות דוקומנטריות ועיוניות, בין היתר על הנחיתה על הירח, זיכרון השואה בחברה הישראלית, המיתוס של בן-גוריון ועוד, ואת פינת האוכל "פונדק על הדרך".

ב-2005 הציע ניר ברק, שהיה אז המנכ"ל והבעלים של חברת "שוונג", לעזרתי להשתתף בפרויקט שבו יתעד את הפיכתו מאדם ממוצע לספורטאי. עזרתי החל להתאמן עם רן שילון, ותיעד את חוויותיו בטור שבועי בשם "במהירות האור". בתוך שנתיים סיים את מרתון פריז, ב-2008 סיים את מרתון טבריה בתוצאה 4:16 שע', ושנה לאחר מכן שיפר את התוצאה וסיים אותו ב-3:28 שע'. ב-2008 החל גם להתאמן לאולטרה מרתון של פרוספורט למרחק 100 ק"מ, וסיים מרוץ זה בזמן של 14:33 שעות.

בשנים 2010-2014 כתב ב"הארץ" ו"דה מרקר", תחילה בתחום הקולינריה וביקורת המסעדות, ובהמשך גם בתחומי הספורט ופסיכולוגיה.

כפסיכולוג קליני, החל את דרכו המקצועית כמתמחה במרפאה לגיל הרך במרכז לבריאות הנפש ע"ש בריל רמת-חן בשנת 2006, שם המשיך לעבוד כפסיכולוג קליני מומחה עד לפרוץ מחלתו בשנת 2018.  

## חיים אישיים
התעניינותו של עזרתי בבישול החלה בילדותו, לאחר שאכל עם הוריו במסעדות של השף ישראל אהרוני. סימן ההיכר שלו היה רעמת שיער מתולתלת.

עזרתי הלך לעולמו ב-13 במאי 2020 בבית החולים איכילוב, לאחר מאבק במחלת הסרטן. הוא הותיר אחריו את אשתו, האדריכלית גגו עשת, ואת ילדיהם ינאי וימה.

שבוע לאחר פטירתו שידר שותפו ליצירה ערן סבאג תוכנית לזכרו.

## הערות שוליים

קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:סגל הארץ
קטגוריה:סגל גלי צה"ל
קטגוריה:רצי מרתון ישראלים
קטגוריה:פסיכולוגים קליניים ישראלים
קטגוריה:ישראלים שנולדו ב-1975
קטגוריה:ישראלים שנפטרו ב-2020
תוכנית חינוך

**תוכנית חינוך** היא מערך כולל של פעילויות חינוכיות, שמטרתן להקנות באופן משולב ידע, מיומנויות, ערכים והרגלים בתחום מסוים. תוכנית כזו עשויה לכלול תכנים לימודיים, חינוך חברתי, זהות, אקלים חינוכי או חברתי, התנהגות ועוד.

תוכניות חינוך מוגדרות בדרך כלל על ידי קובעי מדיניות, ובראשם הממשלה. עם זאת, גם גופים בין־לאומיים, רשויות מקומיות, עמותות וגם מוסדות חינוך עצמם עשויים לפתח תוכניות חינוך – במיוחד כאשר הן מיועדות לקהלים מצומצמים או מקומיים.

תוכניות חינוך מיושמות במוסדות חינוך פורמלי, חינוך בלתי פורמלי, וכן על קהלים מוגדרים. לעיתים תוכניות חינוך מיועדות לכלל הציבור.

## מאפיינים
העיסוק העיקרי של תוכניות חינוך הוא בדרך כלל בערכים, זהות, התנהגות, חברה. פעמים רבות המחויבות הפורמלית של גופי חינוך לתוכנית היא גמישה, כאשר ביכולתם לבחור אם ליישם את התוכנית בכללה, בחלקה, ולפעמים אף להימנע ממנה.

היוזמה לתוכניות חינוך מגיעה בראש ובראשונה מממשלות, ומהווה כלי נפוץ ליישום מדיניות. עוד יוזמים תוכניות חינוך בתי ספר, עמותות ויוזמות מקומיות. קיימים גופים בינלאומיים (למשל מטעם האומות המאוחדות) אשר יוזמים ומקדמים תוכניות חינוך שמשותפות למדינות רבות – גם כאן, בידי המדינות הבחירה אם לקחת חלק בתוכניות הללו וכמה.

## שיטות
הגופים היוזמים את תוכנית החינוך הם לרוב גם אלו שמספקים את הכלים והשיטות ליישומה. בין שיטות היישום הנפוצות:
* שילוב תוכניות לימודים במסגרת החינוך הפורמלי.
* סדנאות, הרצאות, דיונים מונחים, טיולים לימודיים ומיזמים קהילתיים.
* מסעות פרסום המיועדים לציבור הרחב.
* קידום תכנים באמצעי התקשורת.

## דוגמאות

מתחום החינוך לבריאות: חינוך לבריאות השן, מניעת איידס, תכנון המשפחה.

תחומים חברתיים: מניעת אלימות, שוויון מגדרי, קידום סובלנות.

זהות: זהות אזרחית, לאומית או דתית.

אקלים וסביבה: חינוך סביבתי, צרכנות נבונה.

ביטחון וחוסן: התמודדות עם מצבי חירום, התנדבות או שירות במסגרות אזרחיות וצבאיות.

תעסוקה: חינוך פיננסי, יזמות.

מדיה ודיגיטל: התנהלות בטוחה ברשת, מניעת בריונות רשת, חשיבה ביקורתית.

## קישורים חיצוניים

* מאגר התוכניות והמענים, משרד החינוך

קטגוריה:מדיניות ציבורית
קטגוריה:חינוך
דבר אלי בפרחים

"**דבר אלי בפרחים**" הוא שיר שנכתב על ידי אורי אסף והולחן על ידי דובי זלצר בשנת 1962. השיר בוצע לראשונה בידי צמד "הדודאים", אולם זכה להצלחתו הגדולה לאחר הביצוע של גאולה גיל בשנת 1963. השיר בביצועה של גיל, זכה במקום השני במצעד השנתי בשנת 1963 (במקום הראשון זכה "שיר השכונה" של להקת "התרנגולים").

## גרסת כיסוי
[200x200 פיקסלים|עטיפת האלבום "על פרחים ואהבה" מאת [גאולה גיל משנת 1963|טקסט=|ממוזער]]
הזמרת עליזה גבאי הוציאה גרסת כיסוי לשיר ב-1967.

שלישיית אדלר הוציאו גרסה אינסטרומנטלית באלבומם "ירושלים של זהב" משנת 1967.

הזמר בצלאל יונגרייז הוציא גרסת כיסוי לשיר ב-1968 באלבום "פולק רוק בסגנון ישראלי".

הזמר מייק בראנט ביצע את השיר ב-1968.

אילנית ביצעה את השיר ב-1973 בליווי תזמורת פסטיבל הזמר בניצוחו של לסלו רוט.

עפרה חזה ביצעה את השיר באלבום "שירי מולדת ב'" משנת 1985.

זהבה בן הקליטה את השיר באלבומה "הביתה לחזור" משנת 1998.

אתי לוי ביצעה את השיר באלבום האוסף המשולש "משולש ישראלי" משנת 2003.

מירי מסיקה שרה את גרסתה לשיר בפסקול הסרט "שלוש אמהות" משנת 2007.

ציפי זרנקין הקליטה את השיר ב-2007 לכבוד תוכנית רדיו בהשתתפות מחבר השיר, אורי אסף.

יגאל בשן ושירלי צפרי ביצעו את השיר באלבום "פגישה לאין קץ" משנת 2009.

השיר "שלווה בארמונותייך" של הראפר רביד פלוטניק, משנת 2021, כולל דגימה מתוך השיר "דבר אלי בפרחים".

## קישורים חיצוניים
* '''"דבר אלי בפרחים"''', באתר הספרייה הלאומית
* 
* אקורדים לשיר, באתר Tab4u

#### ביצועים
* 
* 
* 
* 
* 
* 
* 
* 
* 

## הערות שוליים

קטגוריה:שירי גאולה גיל
קטגוריה:שירי הדודאים
קטגוריה:שירי מייק בראנט
קטגוריה:שירי אילנית
קטגוריה:שירי עפרה חזה
קטגוריה:שירי מירי מסיקה
קטגוריה:שירי זהבה בן
קטגוריה:שירי יגאל בשן
קטגוריה:שירים בעברית
קטגוריה:שירי אהבה בעברית
קטגוריה:שירים שנכתבו על ידי אורי אסף
קטגוריה:שירים שהולחנו על ידי דובי זלצר
קטגוריה:שירים על עונות השנה
קטגוריה:שירים על פרחים
שד'א עבד-א-רזאק עבוסי

**שד'א עבד-א-רזאק עבוסי** (בערבית: **شذى عبد الرزاق عبوسي**) היא פעילה למען זכויות נשים עיראקיות. כחברה במועצת הנבחרים העיראקית, ובפרט כחברה בוועדת זכויות האדם של עיראק, עבוסי פעלה רבות להעברת חקיקה בנושא זכויות אדם. בין היתר, היא הצטרפה ל"הבטחה למען עיראק", קבוצת אקטיביסטים למען זכויות נשים.

אבוסי, בוגרת אוניברסיטת בגדד, לימדה ביולוגיה ולימודי אסלאם לפני שהצטרפה לפעילות פוליטית. לפני מלחמת עיראק בשנת 2003, נאסר עליה ללמד בבתי ספר ממלכתיים עקב סירובה להצטרף למפלגת הבעת', לאחר המלחמה היא חזרה ללמד בבית ספר ציבורי. 

היא קיבלה את אות האומץ הנשי הבינלאומי לשנת 2007.

## הערות שוליים

קטגוריה:זוכות אות האומץ הנשי הבין-לאומי
קטגוריה:ילידי המאה ה-20
קטגוריה:פעילות זכויות נשים
קטגוריה:עיראקים
פיראס מלחם

**פיראס עבד אלרחים חמדאן מלחם** (בערבית: **فراس ملحم**; נולד ב-28 בנובמבר 1970) הוא משפטן וכלכלן פלסטיני שכיהן כנגיד הרשות המוניטרית הפלסטינית (PMA) מאז מינויו ב-3 בינואר 2021 ועד 3 בינואר 2025.

## ביוגרפיה
פיראס נולד ב-1970 בחלחול. הוא השלים לימודי תואר ראשון ב-1993 ממרוקו, לימודי תואר השני באוניברסיטת ביר זית בשנת 2000 ואת לימודיו לתואר דוקטור במשפטים ב-2004 במסגרת האוניברסיטה החופשית של בריסל (VUB), בלגיה. הוא חבר הלשכת עורכי הדין הפלסטינית.

מלחם עבד כמרצה במכון למשפטים באוניברסיטת ביר זית בין השנים 2004–2009. בין השנים 2007 ל-2009 שימש כיועץ לשר הפנים הפלסטיני עבד א-רזאק אל-יחיא בממשלת פיאד הראשונה.

הוא היה אחראי על משרד נציב תלונות הציבור ברשות המטבע הפלסטינית במשך ארבע שנים, מומחה להכשרה שיפוטית במשרד התובע הכללי באמצעות משרד האו"ם לשירותי פרויקטים (UNOPS) במשך שנה, ועבד במשך שלוש שנים כסגן יו"ר צוות ומומחה מרכזי בפרויקט סיאדה II לחיזוק מערכת המשפט הפלסטינית במימון האיחוד האירופי. כמו כן, עבד במשך קרוב לשמונה עשרה שנים בניסוח חקיקה וייעוץ משפטי ברשות הפלסטינית.

ב-17 באוקטובר 2016 החליט נשיא הרשות הפלסטינית מחמוד עבאס להקים מחדש את מועצת המנהלים של PMA, ומינה את מלחם כחבר. ב-24 בפברואר 2020 החליט עבאס להקים מחדש שוב את מועצת המנהלים והותיר את מלחם בין חבריה. ב-3 בינואר 2021 מינה אותו עבאס לתפקיד נגיד הרשות המוניטרית. הוא נשאר בתפקידו זה עד 3 בינואר 2025.

ב-11 בינואר 2023 מונה לנגיד הרשות הפלסטינית ב.

ב-15 באפריל 2024 מונה לחבר במועצת המנהלים של קרן ההשקעות הפלסטינית.

## הערות שוליים

קטגוריה:כלכלנים פלסטינים
קטגוריה:בוגרי אוניברסיטת ביר זית
קטגוריה:בוגרי האוניברסיטה החופשית של בריסל (VUB)
קטגוריה:בוגרי אוניברסיטאות ומכללות במרוקו
קטגוריה:משפטנים פלסטינים
קטגוריה:פלסטינים שנולדו ב-1970
מותו של הקולנוע ושל אבא שלי גם

**מותו של הקולנוע ושל אבא שלי גם** הוא סרט קולנוע ישראלי משנת 2020 בבימויו של דני רוזנברג, עם רוני קובן ומרק רוזנבאום בתפקידים הראשיים.
זה סרט אישי של במאי המשלב סרטוני משפחה שצילם עם עלילה המתארת את יחסו לאביו הנוטה למות מסרטן. הקטעים הדוקומנטריים מתחלפים בקטעים עם שחקנים ומתארים את ניסיונותיו של הבמאי דני/אסף לשתף את אביו נתן/יואל בעשיית הסרט כדי להקל עליו את ימיו האחרונים. זה למעשה סרט בתוך סרט.

הסרט נבחר לבחירה הרשמית בפסטיבל הקולנוע בקאן ב-2020. בפסטיבל הקולנוע ירושלים 2020 - (זוכה פרס הסרט הטוב ביותר; פרס העריכה - נילי פלר; מוזיקה - יובל סמו; ציון לשבח לשחקן - מארק רוזנבאום)

הסרט היה מועמד ל-9 פרסי אופיר בטקס פרסי אופיר לשנת 2021 - הסרט הטוב ביותר, הבימוי הטוב ביותר והתסריט המקורי הטוב ביותר (דני רוזנברג), השחקן הראשי הטוב ביותר (מרק רוזנבאום), שחקן המשנה הטוב ביותר (רוני קובן), שחקנית המשנה הטובה ביותר (נועה קולר), העריכה הטובה ביותר (נילי פלר), הליהוק הטוב ביותר (מיה קסל) והמוזיקה המקורית הטובה ביותר (יובל סמו).

## תקציר העלילה
יואל אדלשטיין (מרק רוזנבאום) מקבל "ידיעה סודית" מאחיו גדעון (אורי קלאוזנר) שעומדים לתקוף את איראן וישראל בסכנה. הוא רדוף בהלה ומפנה את אמו (רות פרחי), את אשתו נינה (אינה רוזנברג) ואת בנו הבמאי אסף (רוני קובן). אסף אוסף את בנו אביבי בהסכמת גרושתו זוהר (נועה קולר) ויואל מסיע את משפחתו לירושלים שהיא עיר קדושה למוסלמים ושם לדעתו לא יפציצו האיראנים.

הפקת הסרט נתקלת בקשיים בגלל מחלת האב (רוזנברג/רוזנבאום). דני מלווה את אביו נתן לבית חולים עם בני המשפחה. לפי רצונו של האב מזמין יואל/אסף נציג חברת "עלי שלכת" (יובל סגל) שדן אתם על פרטי שריפת הגופה.

בסוף הסרט המשפחה צועדת בחוף הים ומשליכה את אפרו של האב, והבמאי אסף, שזה עתה התגרש ונולד לו ילד, מנסה להמשיך בהפקת הסרט.

## צוות השחקנים

## קישורים חיצוניים

*קדימון לסרט, באתר יוטיוב
*שי שטרן מראיין את רוני קובן, מארק רונבאום ודני רוזנברג, באתר יוטיוב
*מותו של הקולנוע וגם של אבא שלי, באתר קרן הקולנוע הישראלי
* 
קטגוריה:סרטי 2020
קטגוריה:סרטים ישראליים משנת 2020
קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטי יונייטד קינג
קטגוריה:סרטים ביוגרפיים
קטגוריה:זוכי פסטיבל הקולנוע ירושלים
אילזה יאונלקסנה

**אילזה יאונלקסנה** (בלטבית: **Ilze Jaunalksne-Rēdere** (נולדה ב-19 בנובמבר 1976, ביורמלה, לטביה) היא עיתונאית לטבית, סופרת ומגישת תוכנית טלוויזיה בענייניאקטואליה TV3 Latvia Nekā personīga (שום דבר אישי) מאז 2008. בין השנים 2005 ל-2008 היא הייתה מגישת תוכנית בענייני אקטואליה "דה פקטו" בערוץ הטלוויזיה הלטבי LTV1.

## חשיפת השערורייה
במרץ 2006 בתוכנית "דה פקטו", יאונלקסנה חשפה את סיפורם של מנהיגים פוליטיים לאומיים לטביים ממפלגות שונות הקונים קולות. דיווחה על כך, גרם להתפטרות של שר, ולהגשת כתבי אישום נגד כמה דמויות פוליטיות בכירות. בתגובה, בוצעו האזנות סתר, לא חוקיות למכשיר הטלפון שלה ותמלילי שיחותיה שוחררו לתקשורת על ידי יריביה בממשלה.

בתגובה לחדירה לפרטיותה, תבעה יאונלקסנה את הממשלה בבית המשפט בגין הוצאת דיבה, מקרה הראשון מסוגו בלטביה. היא ניצחה, ומשטרת הפיננסים הלטבית חויבה לשלם לה 100,000 לטס (כ-187,000 דולר) כפיצויים בגין הקלטה בלתי חוקית של שיחותיה ופרסום התמלילים, ומשרד האוצר ורשות המיסים של המדינה נמצאו אשמים בפגיעה בפרטיותה.

## חיים אישיים
בשנת 2019 נישאה יאונלקסנה לעמיתה, העיתונאי גונדרס רדרס.

## פרסים
בשנת 2007 הוענק לה פרס "אות האומץ הנשי הבין-לאומי". (היא לא יכלה להשתתף בטקסים מכיוון שעמדה ללדת).

בשנת 2021 הוענק לה עיטור "מסדר שלושת הכוכבים" דרגה רביעית.

## קישורים חיצוניים

## הערות שוליים

קטגוריה:לטבים שנולדו ב-1976
קטגוריה:זוכות אות האומץ הנשי הבין-לאומי
קטגוריה:סופרים לטבים
קטגוריה:מעוטרי מסדר שלושת הכוכבים של לטביה
קפיטל סיטיז

**קפיטל סיטיז** (באנגלית: **Capital Cities**) הוא צמד פופ, סינת'-פופ ודאנס אמריקאי מלוס אנג'לס, שהוקם בשנת 2008 על ידי ריאן מרצ'נט (שירה, קלידים, גיטרה) וסֵבּוּ סימוניאן (שירה, קלידים). המיני-אלבום הראשון שלהם יצא ב-7 ביוני 2011, עם הסינגל המוביל " Safe and Sound", והוא היה הסינגל היחיד שלהם שהגיע לעשירייה הראשונה.

סינגל נוסף, "Kangaroo Court", יצא ב-27 במרץ 2012.

"Safe and Sound" הופיע באוסף *Pop Up #1* שבחר פרז הילטון ושיצא ב-7 באוגוסט 2012. השיר הגיע למקום הראשון במצעד השירים האלטרנטיביים בארצות הברית. הוא שימש גם בפרסומת של חברת וודאפון הגרמנית, בפרסומת למאזדה 3 בארצות הברית ובקנדה בשנת 2014, בסרט *One Small Hitch* ובסרטון בטיחות בטיסה של אייר ניו זילנד. השיר "Center Stage" הוצג בתוכנית *First Take* של ESPN, שם הם ניגנו קטע קצר מהשיר בעל הצליל הרטרו לפני שיצאו להפסקות פרסומות.

אלבום הבכורה של הלהקה, *In a Tidal Wave of Mystery*, יצא ב-4 ביוני 2013 על ידי חברת התקליטים קפיטול רקורדס, בשיתוף פעולה עם Lazy Hooks. האלבום הגיע למקום ה-66 במצעד בילבורד 200.

## קישורים חיצוניים

## הערות שוליים

קטגוריה:צמדים מוזיקליים אמריקאיים
אנדריה ברלין

**אנדראה מ. ברלין** היא ארכאולוגית אמריקאית  פרופסור במחלקה לארכאולוגיה של אוניברסיטת בוסטון.

## ביוגרפיה
ברלין היא פרופסור בקתדרה לארכאולוגיה קלאסית על שם ג'יימס ר. וייזמן במחלקה לארכאולוגיה באוניברסיטת בוסטון. היא גם חברת סגל במרכז אלי ויזל ללימודי יהדות באוניברסיטת בוסטון.לפני כן מילאה תפקידים במוסדות אקדמיים, ביניהם (משנת 2004 עד 2010) פרופסור להוראה מצטיינים לארכאולוגיה במחלקה ללימודים קלאסיים והמזרח הקרוב באוניברסיטת מינסוטה.

לברלין תואר ראשון בהצטיינות, מאוניברסיטת מישיגן (1976), תואר שני מאוניברסיטת שיקגו (1979) ודוקטורט מאוניברסיטת מישיגן (1988).

ברלין מתמחה בארכאולוגיה ובהיסטוריה של התקופות הפרסית האחמנית, ההלניסטית והרומית, עם התמחות בקרמיקה של התקופות הנזכרות. היא פרסמה מאמרים רבים על הארכאולוגיה של יהדות בית שני ועל הארכאולוגיה של ישראל. ברלין הייתה סגנית מנהלי חפירות תל אנפה ובניאס ומנהלת שותפה בחפירות בתל קדש, כולן בצפון ישראל. ברלין שזכתה במלגת פולברייט היא מורה ומרצה עטורת פרסים שכתבה וערכה שישה ספרים ויותר מ-70 מאמרים על החיים במזרח הקרוב הקדום מימי אלכסנדר הגדול ועד התקופה הרומית. היא גם ארכאולוגית פעילה שעבדה במזרח הים התיכון למעלה מארבעים שנה, בפרויקטים מטרויה בטורקיה ועד קופטוס בדרום מצרים ועד פאיסטום שבנפת סלרנו באיטליה. היא הקדישה למעלה מעשר עונות של חפירות בתל קדש, ישראל, שם ניהלה צוות שחשף מתחם מנהלי אימפריאלי המתוארך למאות החמישית עד השנייה לפני הספירה.

ברלין היא היוזמת, ומאז 2012, העורכת הראשית של פרויקט הקרמיקה הלבנטית (LCP). זהו מאגר נתונים פתוח של כלי קרמיקה המיוצרים באזור הלבנט. המכון הארכאולוגי של אמריקה העניק לברלין את הפרס הגבוה ביותר, פרס מדליית הזהב להישג ארכאולוגי יוצא דופן לשנת 2025.

ברלין מצוינת בשביל המלומדים הוא שביל המאזכר את הישגי המחקר ושל סגל, בוגרים וסטודנטים עטורי פרסים באוניברסיטת מינסוטה. שביל המלומדים, שניתן לאוניברסיטה במתנה על ידי תאגיד University Gateway בשנת 2006, מוקף ב-40 עצי אלון, אנדרטאות מוארות, וכולל את קיר התגליות, מחווה אמנותית.

## ספרים
* ברלין אנדראה וקוסמין, פאול, עורכים (2021): *המכבים האמצעיים: ארכאולוגיה, היסטוריה ועליית ממלכת החשמונאים*
* ברלין אנדראה וקוסמין, פול, עורכים (2019): *ארץ כבושת חניתות: סרדיס משלום המלך לשלום אפמאה*
* ברלין אנדראה, ושרון סי. הרברט, עורכים (2012) *תל אנפה II, ii.* *כלי זכוכית, מנורות, חפצי מתכת, אבן קרקע וכלי אבן וכלי אבן אחרים.* מחקרי שטח במוזיאון קלסי, אן ארבור, מישיגן.
* ברלין אנדראה (2006) *גמלא.* *דוחות סופיים, כרך א': כלי החרס מתקופת בית שני.* רשות העתיקות של ישראלדוחות 29. רשות העתיקות, ירושלים.
* ברלין אנדראה, ושרון סי. הרברט, עורכות (2003) *חפירות בקופטוס מצרים (1988–1992)* . סדרה משלימה 53 של כתב העת לארכאולוגיה רומית. פורטסמות', רוד איילנד.
* ברלין אנדראה, וג'. אנדרו אוברמן, עורכים (2002) *המרד היהודי הראשון: ארכאולוגיה, היסטוריה ואידאולוגיה* . רות'לידג', לונדון.
* ברלין אנדריאה (1997) *חפירות בתל אנפה, כרך 2.* *ב', ט'.* *הסחורות הפשוטות הפרסיות, ההלניסטיות והרומיות.* סדרה משלימה של כתב העת לארכאולוגיה רומית 10.2. פורטסמות', רוד איילנד.

## ראו גם
https://scholar.google.com/citations?user=eoq3nw0AAAAJ&hl=en

קורות חיים של אנדריה ברלין

## קישורים חיצוניים
* תל אנפה-ממצאים

## הערות שוליים

קטגוריה:ילידות 1955
קטגוריה:ארכאולוגיות אמריקאיות
קטגוריה:בוגרי אוניברסיטת מישיגן
קטגוריה:סגל אוניברסיטת בוסטון
קטגוריה:ארכאולוגים אמריקאים
קטגוריה:נשים אמריקאיות במאה ה-21
טאי אודיאסה

**טאי אוסאזיונאמן אודיאסה** (באנגלית: **Tai Osazeeonamen Odiase**; נולד ב-21 בספטמבר 1995) הוא כדורסלן אמריקאי-ניגרי שהתאזרח בפוארטו ריקו המשחק בעמדת הסנטר בהפועל תל אביב מליגת העל בכדורסל והיורוליג.

## קריירת תיכון ומכללות
אודיאסה שיחק כדורסל בתיכון הומווד-פלוסמור בפלוסמור, אילינוי, ובעונתו השלישית עזר לקבוצתו לזכות באליפות אזור Southwest Suburban, ונבחר לחמישיית העונה באזור. בשנתו האחרונה בבית הספר הוא העמיד ממוצעים של 17.4 נקודות, 10.4 ריבאונדים ו-3.1 חסימות למשחק.

אודיאסה שיחק כדורסל מכללות באוניברסיטת אילינוי בשיקגו בשנים 2014–2018. הוא שימש כקפטן הקבוצה במשך שלוש שנים, נבחר לשחקן ההגנה בהורייזון ליג גם כ וגם כ, והוא אחד משלושה שחקנים בלבד בהיסטוריה של האזור שנבחרו לחמישיית ההגנה שלוש פעמים. אודיאסה הוא מלך החסימות של אילינוי וההורייזון ליג עם 361 חסימות בקריירה, ומקום 37 ברשימת כל הזמנים של ה-NCAA. כסיניור הוא העמיד ממוצעים של 9.3 נקודות, 5.6 ריבאונדים ו-3.1 חסימות למשחק.

## קריירה מקצועית
ב-2018, לאחר שסיים את קריירת המכללות שלו באילינוי, הצטרף אודיאסה לטנריפה מליגת ה-ACB הספרדית עד תום העונה. לאחר שלא נבחר בדראפט ה-NBA 2018 הוא שיחק במדי פיניקס סאנס בליגת הקיץ של ה-NBA, ולאחר מכן הצטרף ללאווריו מליגת העל היוונית.

בדצמבר 2019 נרכש אודיאסה על ידי גרינסבורו סווארם, קבוצת ליגת הפיתוח של שארלוט הורנטס, וב-27 במשחקים במדי הקבוצה העמיד ממוצעים של 4.9 נקודות, 3.6 ריבאונדים ו-1.2 חסימות למשחק.

ב-22 ביולי 2020 חתם אודיאסה בגטינגן מהבונדסליגה הגרמנית, וב-14 ביוני 2021 עבר לבאסקטס אולדנבורג מאותה ליגה. ב-14 ביולי 2022 הוא חתם בברשה מהסרייה א' האיטלקית, וזכה עימה ב.

ב-3 ביולי 2023 חתם אודיאסה בפרומיתיי האוקראינית מליגת הכדורסל הלטבית-אסטונית, וב-20 ביוני 2024 חתם בבחצ'שהיר קולג'י מליגת העל הטורקית בכדורסל והיורוקאפ.

ב-29 ביוני 2025 חתם אודיאסה בהפועל תל אביב מליגת העל בכדורסל והיורוליג.

## קריירה בנבחרת הלאומית
באוגוסט 2024 אישרה פדרציית הכדורסל של פוארטו ריקו את התאזרחותו של אודיאסה, והוא ערך את הופעת הבכורה שלו במדי נבחרת פוארטו ריקו בכדורסל ב-21 בפברואר 2025, כשרשם 13 נקודות, 6 ריבאונדים ו-2 חסימות בהפסד 71–72 ל במסגרת מוקדמות אליפות האמריקות בכדורסל 2025.

## קישורים חיצוניים

*פרופיל, באתר פיב"א

## הערות שוליים

קטגוריה:כדורסלנים אמריקאים
קטגוריה:כדורסלנים פוארטו ריקנים
קטגוריה:סנטרים (כדורסל)
קטגוריה:כדורסלני טנריפה
קטגוריה:כדורסלני לאווריו
קטגוריה:כדורסלני גרינסבורו סווארם
קטגוריה:כדורסלני גטינגן
קטגוריה:כדורסלני אולדנבורג
קטגוריה:כדורסלני בחצ'שהיר קולג'י
קטגוריה:כדורסלני הפועל תל אביב
קטגוריה:ספורטאים אמריקאים בספרד
קטגוריה:ספורטאים אמריקאים בגרמניה
קטגוריה:ספורטאים אמריקאים באיטליה
קטגוריה:ספורטאים אמריקאים בישראל
קטגוריה:אמריקאים ממוצא ניגרי
קטגוריה:אמריקאים שנולדו ב-1995
נעולה היא דלתי

"**נעולה היא דלתי**" הוא שיר שכתב המשורר העברי-יידי יצחק קצנלסון והלחין מרדכי זעירא בין השנים 1956–1957. השיר נכתב במקור ביידיש בשם "פֿאַרמאַכט איז מײַן טיר" ותורגם לעברית בידי מרים ילן-שטקליס.

השיר בוצע לראשונה בשנת 1962, בידי הזמרת אסתר עופרים (שנקראה בשם נעוריה, אסתר רייכשטט), מתוך האלבום "היו לילות" בהוצאת ישראפון.

## ביצועים נוספים

אסנת פז הקליטה את השיר בשנת 1967 בעיבודו של חנן וינטרניץ.

חבורת שירו שיר ביצעו את השיר בשנת 1969 בעיבודו של אריה לבנון.

שלומית אהרן הקליטה את השיר באלבומה השני "תקליט עברי" משנת 1992.

יונית שקד גולן הקליטה את השיר באלבומה "אוסף פרטי" משנת 2017.

תמר גלעדי ביצעה את השיר מתוך המופע "היו לילות" משירי מרדכי זעירא משנת 2019.
## ראו גם
* היו לילות

## לקריאה נוספת

מרדכי זעירא, **עוד שיר אחד**, מפעלי תרבות וחינוך, 1984

## קישורים חיצוניים
* "נעולה היא דלתי", באתר הספרייה הלאומית
* מילות השיר והאזנה לו, באתר זמרשת
* 

#### ביצועים
* 
* 
* 
* 
* 

## הערות שוליים

קטגוריה:שירי אסתר עופרים
קטגוריה:שירי אסנת פז
קטגוריה:שירי שלומית אהרון
קטגוריה:שירים בעברית
קטגוריה:שירים שתורגמו מיידיש לעברית
קטגוריה:שירים שנכתבו על ידי יצחק קצנלסון
קטגוריה:שירים שהולחנו על ידי מרדכי זעירא
כל מה שהיה (אולי) וכל מה שקרה (כמעט) לקרשינדו ולי

**כל מה שהיה (אולי) וכל מה שקרה (כמעט) לקרשינדו ולי** (1970) הוא ספר מאת הסופרת הישראלית דבורה עומר, עם איורים מאת אראלה.
ממוזער|כריכת הספר כל מה שהיה (אולי) וכל מה שקרה (כמעט) לקרשינדו ולי
הספר מתאר מסע סבוך של מתח, הרפתקאות ודמיון, במסגרתו טסים חנה'לה וקרשינדו בחללית אל כוכב החלומות. הסיפור שודר כתסכית בתוכנית הרדיו התוכנית לאם ולילד בשם "קרשינדו ואני". הספר ראה אור בהוצאת י. שרברק.

## עלילה
חנה'לה היא ילדה שמפתחת ידידות עם חבר בלתי-נראה, גמד בשם קרשינדו. במסע של מתח, הרפתקאות ודמיון, טסים חנה`לה וקרשינדו בחללית אל כוכב החלומות. חנה'לה היא ילדה שמפתחת ידידות עם חבר בלתי-נראה, גמד בשם קרשינדו. השניים עוברים ביחד הרפתקאות מסמרות שיער המתוארות בסיפור. גיבורת הספר, חנה'לה, היא ילדה בת 7 שגרה בקיבוץ. היא אוהבת לחלום חלומות בהקיץ, מה שמביא את חבריה הילדים ללעוג לה ולכנות אותה בשם גנאי: חנה'לה חלמנ'לה. כשאבא של חנה'לה יוצא למילואים הוא משאיר לה חבר גמד. קרשינדו עוזר לחנה'לה עם הקשיים בבית הילדים ולוקח אות למסע מרתק, מלא דמיון והרפתקאות אל כוכב החלומות.

## רקע
בילדותה חוותה הסופרת דבורה עומר פרידה מאביה שיצא להילחם במלחמת העולם השנייה. לפני שיצא לדרך הותיר לה אביה מתנה: "גמד" דמיוני שינחם אותה בהיעדרו. כשבגרה והפכה לסופרת היא ביססה את עלילת ספר זה על אותו ה"גמד" שקיבלה מאבא שלה בילדותה. מתוך הספר: .

הספר עובד להצגת ילדים בשם "קרשינדו ואני" שהוצגה משנת 2008 ויועדה לילדים בגילאי 4-9 במדיטק חולון. הספר עובד למחזה בעיבוד ובימוי של חגית רכבי ניקוליבסקי, בהשתתפות השחקנים שרון דנון, דודו כרמל, עדי זורע, רועי מילר, טליה דור, עמית זמיר וריקי מרקוביץ.

## קישורים חיצוניים
* הספר "כל מה שהיה (אולי) וכל מה שקרה (כמעט) לקרשינדו ולי", באתר "סימניה"

## הערות שוליים

קטגוריה:ספרים ישראליים
קטגוריה:ספרים בעברית
קטגוריה:רומנים המתרחשים בישראל
קטגוריה:ספרי דבורה עומר
קטגוריה:ספרי 1970
קטגוריה:ספרי הוצאת י' שרברק
קטגוריה:ספרי ילדים ונוער בעברית
ישראל באירוויזיון 2026

**[[ישראל באירוויזיון|ישראל]] תשתתף ב[[אירוויזיון 2026]]**, שיערך באוסטריה. זו תהיה ההשתתפות ה-48 של ישראל בתחרות. נציג ישראל באירוויזיון 2026 הוא נועם בתן לאחר ניצחונו בכוכב הבא של ישראל לאירוויזיון 2026, עם השיר "Michelle".

## היסטוריה

ישראל השתתפה לראשונה בתחרות הזמר של האירוויזיון בשנת 1973. נציגת המדינה לתחרות הייתה אילנית עם השיר "אי שם", שהגיע למקום הרביעי עם 97 נקודות. במרוצת השנים זכתה ישראל ארבע פעמים בתחרות: הפעם הראשונה אירעה באירוויזיון 1978, אז נשלחו יזהר כהן ולהקת אלפא ביתא עם השיר "אבניבי". לאחר מכן זכו ב-1979 גלי עטרי ולהקת חלב ודבש עם "הללויה". זכייתה השלישית של ישראל בתחרות נרשמה כעשרים שנה אחר-כך, בשנת 1998. דנה אינטרנשיונל ושירה "דיווה" גברו על  ו, ודורגו במקום הראשון. באירוויזיון 2018 ניצחה נטע ברזילי עם "Toy", והביאה לישראל את ניצחונה הרביעי של ישראל באירוויזיון. ישראל הגיעה למקום השני שלוש פעמים: ב-1982 עם "הורה" בביצוע אבי טולדנו, ב-1983 עם "חי" של עפרה חזה וב-2025 עם "New Day Will Rise" של יובל רפאל. כמו כן, גם למקום השלישי הגיעה המדינה פעמיים: ב-1991 עם "כאן" בביצוע הצמד אורנה ומשה דץ ובאירוויזיון 2023 עם "Unicorn" של נועה קירל.

## לפני האירוויזיון
מדינת ישראל הביעה עניין רשמי להשתתף באירוויזיון 2026, הצפוי להתקיים באוסטריה. תאגיד השידור הישראלי "כאן" פרסם הצהרה רשמית בה נמסר כי ישראל מתכוונת לשלוח נציג גם בשנה זו. הצהרה זו ניתנה על רקע דיון מתוכנן באיגוד השידור האירופי (EBU), שבו צפויה לעלות לראשונה סוגיית המשך השתתפותה של ישראל בתחרות.

מדובר במהלך המתרחש על רקע קריאות מצד גופי שידור ונציגי ממשלות ממספר מדינות אירופיות לשקול את הרחקתה של ישראל מהתחרות, בשל שיקולים מדיניים. בין המדינות שהביעו עמדות בנושא ניתן למנות את , ,  ו. באותן מדינות נשמעה ביקורת ציבורית ותקשורתית, ולעיתים אף רשמית, בנוגע להמשך השתתפות ישראל באירוויזיון, לצד התייחסויות למשבר ההומניטרי ברצועת עזה ולמלחמת חרבות ברזל.

לצד קריאות אלו, נרשמה תמיכה משמעותית בנציגות הישראלית מצד מדינות שונות, ביניהן גרמניה, המממנת העיקרית של התחרות, ואוסטריה, המארחת.

לבסוף החליטה האספה הכללית של איגוד השידור האירופי לאשר את השתתפותה של ישראל בתחרות. בעקבות החלטה זו הודיעו רשויות השידור של איסלנד, ספרד, הולנד, אירלנד וסלובניה על פרישה מהתחרות.

### בחירת המבצע

במקביל, בישראל נמשכת ההיערכות להשתתפות בתחרות. נציג ישראל לאירוויזיון 2026 נבחר באמצעות תוכנית הטלוויזיה "הכוכב הבא של ישראל לאירוויזיון", פורמט בחירה טלוויזיוני שהונהג לראשונה בשנת 2015. נציג ישראל לאירוויזיון 2026 הוא נועם בתן.

## באירוויזיון
ישראל תשתתף בחצי הגמר הראשון, ותנסה להעפיל לגמר התחרות.

## הערות שוליים

קטגוריה:ישראל באירוויזיון
קטגוריה:2026 בישראל